Televízna veža na Kamzíku

Televízna veža na Kamzíku je televízna veža v Bratislave na vrchu Kamzík v Malých Karpatoch v oblasti nazývanej Koliba v nadmorskej výške  Je najvyššou stavbou v Bratislave. Bola postavená v roku 1975 a je vysoká 194 m.

Vo veži sa vo výške 70 m nachádza reštaurácia Veža a vyhliadková plošina s výhľadom na Bratislavu. Veža je jedným zo symbolov a orientačným bodom hlavného mesta. Základný kameň tejto stavby položili v roku 1967 a dokončená bola v roku 1975. Doteraz je to najvyššia veža na Slovensku. Na jej projekte sa podieľal kolektív autorov Stanislav Májek, Jakub Tomašák, D. Ferenčik a Juraj Kozák. Celková výška stavby je 194 m a jej vrchol je vo výške 

Televízna veža na Kamzíku je príkladom spojenia architektúry a inžinierstva v jednom diele. V čase vzniku sa v bývalom Česko-Slovensku staval aj vysielač a horský hotel Ještěd pri Liberci, ktorý je českou stavbou storočia, a vo svete už stáli televízne veže v mestách (Berlín, Moskva) ako ich jednoznačný identifikačný bod.

 Opis 
Televízna veža na Kamzíku sa nachádza v Bratislavskom lesoparku a spadá do mestskej časti Nové mesto. Vrch Kamzík má výšku 438,4 metrov nad morom a je dobre viditeľný zo širokého okolia, čo zabezpečuje veži nielen dobré šírenie signálu, ale aj viditeľné postavenie. Takmer zo všetkých prístupových ciest je to prvá viditeľná stavba Bratislavy. Silueta veže z diaľky je zreteľná a štíhla.

Veža má do približne dvoch tretín výšky tvar dvoch štvorstenných zrezaných ihlanov spojených podstavami, z jedného vrcholu čnie anténa vysielača kruhového prierezu, druhý je obrátený smerom k zemi. Stredom veže prebieha štvorcové jadro. Veža je horizontálne rozdelená na platformy, označené písmenami od A do O odhora. Niektoré platformy sú uzavreté a obsahujú funkčné časti, niektoré sú otvorené a osadené rádiokomunikačnými zariadeniami.

 Funkcia 
Veža súčasne slúži vysielaniu aj verejnosti. Zo strany zabezpečenia vysielania veža obsahuje vysielacie jednotky, potrebnú technológiu a zázemie. Na platforme J sa nachádza pracovisko centrálneho monitorovacieho systému s 24-hodinovou prevádzkou, ktorý sleduje kvalitu vysielania všetkých televíznych vysielačov na Slovensku. 

Pre verejnosť sú prístupné platformy D kaviareň a E reštaurácia Veža. Do roku 1997 bola prístupná aj vyhliadková plošina C, ktorú  uzavreli pre nebezpečne silné vetry. Reštaurácia sa nachádza vo výške cca 70 m nad povrchom. Kuchyňa reštaurácie sa nachádza pri kaviarni a pokrmy sa prepravujú do reštaurácie pomocou malých dopravných výťahov. Jedinečnosťou reštaurácie je, že sedenie je umiestnené na točni, ktorá pomaly poskytuje panoramatický výhľad.

Dispozične sú časti pre verejnosť oddelené od vysielacej prevádzky, reštaurácia má samostatný vchod s malou kaviarňou aj vlastný výťah. Komunikačne je zaujímavé, že obslužný výťah môže zastavovať aj na platformách pre verejnosť, nie však naopak. Dvojicu výťahov dopĺňa únikové schodisko. Na platforme B je prestupné miesto, odkiaľ vedie vyššie len malý montážny výťah a núdzový rebrík, ktoré vedú vo vnútri oceľovej rúry nesúcej vysielače. Tento úsek je nebezpečný pre zdravie kvôli silnému elektromagnetickému vlneniu.

 Konštrukcia 
Veža je jedinečná použitím spriahnutej konštrukcie z dvoch materiálov. Jadro veže tvorí železobetónový prút štvorcovej základne so stranou 7m. Vonkajšiu konštrukciu tvoria oceľové krabicové stĺpy, ktoré sú nad platformou A cez oceľové nosníky spojené s jadrom. V tejto výške železobetónová konštrukcia končí a pokračuje oceľová rúra, ktorá je zakončená vysielačmi v laminátovej trubici, ktorá tvorí najvyššiu časť veže. Jednotlivé platformy sú votknuté do železobetónového jadra a v rohoch zavesené na oceľovú konštrukciu. V dobe projektovania to bol odvážny konštrukčný systém. ŽB jadro je namáhané na tlak, ale oceľové prúty v rohoch na ťah. Prúty a jadro sú spriahnuté v ŽB sokli, sily sú uzavreté v systéme a prenesené do základov. Ihlanovitý tvar veže pomáha prekonávať horizontálne zaťaženie.

 Šírený program 

 Vysielače FM 
 Analógové rozhlasové vysielanie 
 Frekvencia[MHz] Program Regionálna verzia ERP Polarizácia 89,3  Rádio_FM   10 kW  horizontálna 93,8  Rádio Lumen   5,6 kW  horizontálna 94,3  Fun Radio  Bratislava+Západpre účely regionalizácie reklamy  100 kW  horizontálna 96,6  Rádio Slovensko   100 kW  horizontálna 99,3  Rádio Regina  Západ  10 kW  horizontálna 101,8  Rádio Vlna  Bratislava  100 kW   horizontálna 104,4  Rádio Devín   5 kW  horizontálna 104,8  Europa 2  Bratislava+Západ  50 kW  horizontálna 106,6  Rádio Melody  Bratislava  10 kW  horizontálna 107,6  Rádio Expres  Bratislava  10 kW  vertikálna
Zdroj: 

 Digitálne rozhlasové vysielanie 
MultiplexKanálERPPolarizáciaStaniceDAB+ Towercom12C kWvertikálnaRádio Devín, Rádio Regina Západ, Rádio Rock, Rádio Mária Slovensko, Rádio Junior, Rádio Litera, Rádio Lumen, Rádio Patria, Rádio Slovensko, Radio Slovakia International, Rádio_FM, Rádio Viva

 TV vysielače 
Analógové televízne vysielanie
V júni 2011 bolo ukončené šírenie analógového signálu Dvojky, TV Markíza a TV JOJ, v auguste 2011 aj Jednotky.

 Digitálne televízne vysielanie 
Vysielanie prvého multiplexu DVB-T bolo z vysielača spustené 22. decembra 2009 a bolo ukončené 27. júla 2011.  29. júna 2011 bola spustená distribúcia druhého a verejnoprávneho multiplexu.

 DVB-T (už nevysiela) 

  1MUX 2MUX 3MUX 4MUX  Kanal 3937442750 KW50 KW50 KW50 KWvertikalvertikalvertikalvertikal19,9 Mbit19,9 Mbit19,9 Mbit22 MbitMPEG2 / MPEG4MPEG2MPEG2 / MPEG4MPEG4ProgramWAUTV JOJSTV 1P0 (FTA)ProgramDajtoJOJ PlusSTV 2P0 (FTA)ProgramFooorTV MARKÍZASTV HDP0 (FTA)ProgramSenzi MPEG4DOMA9 SRo stanícP0 (FTA)ProgramSlovak Šport 3 MPEG4TA3  P0 (FTA)Program   ČT1P1 (FreeView)Program   ČT2P1 (FreeView)Program   TV LuxP1 (FreeView)Program   Slovak Šport 1P1 (FreeView)Program   EurosportP2 (PayTV)Program   Eurosport 2P2 (PayTV)Program   Film+P2 (PayTV)Program   Viasat NatureP2 (PayTV)Program   Viasat HistoryP2 (PayTV)Program   Viasat Explorer/SpiceP2 (PayTV)Program   NickelodeonP2 (PayTV)Program   VH-1P2 (PayTV)Program   Infokanál MPEG2P0 (FTA)
 DVB-T2 na Slovensku  
  MUX 1 MUX 2 MUX 3 MUX 4 Kódovanie Kanál 39374427Výkon50 KW50 KW50 KW50 KWPolarizáciavertikalvertikalvertikalvertikalVysielací štandartH.264 / HEVCMPEG-2 / HEVC / H.264H.264H.264ProgramJOJ 24 HDTV JOJJednotka HDFTA (voľne)ProgramTV LUX HDJOJ PLUSDvojka HDFTA (voľne)ProgramRTVS 24 HDWAURTVS 24FTA (voľne)ProgramRTVS Sport HD HEVCRTVS ŠPORT HDFTA (voľne)ProgramRTVS RÁDIÁ    FTA (voľne)ProgramJOJ Cinema HDSport 2 HD HEVC JOJ HDKódované (platené)ProgramJOJ Sport HD HEVCTA3 HD  Markiza HD Kódované (platené)ProgramCT 1 HD   DajtoKódované (platené)ProgramCT 2 HD   DomaKódované (platené)Program   Prima Plus Kódované (platené)Program   JojkoKódované (platené)Program    NGCKódované (platené)Program   Prima CoolKódované (platené)Program   Viasat NatureKódované (platené)Program   Viasat HistoryKódované (platené)Program   Viasat ExploreKódované (platené)Program   Nova Sport 1 HDKódované (platené)Program   MinimaxKódované (platené)Program   Sport 1Kódované (platené)Program   AMCKódované (platené)Program   MTV 00sKódované (platené)Program   SenziKódované (platené)Program   EroxxxKódované (platené)

 Najbližšie vysielače 
Okolité významné vysielače a vzdialenosť k nim:

 Poznámky 

 Referencie 

 Iné projekty 

 Externé odkazy 
 Televízny vysielač Kamzík na earthinpictures.com 

Kategória:Vysielače na Slovensku
Kategória:Rozhľadne na Slovensku
Kategória:Stavby v Bratislave
Kategória:Architektúra z 1975
Kategória:Malé Karpaty